شەفەق نیوز/ سەرچەوەیگ ئەمنی لە پارێزگای دیالە، ئمڕوو چوارشەممە، خەوەردا لە کوشیان و زەخمداری سێ کارمەن وە رمیان ماڵیگ لە دەورگرد قەزای خاڵس.
سەرچەوەگە ئەرا ئاژانس شەفەق نیوز وت: کارمەنیگ کوشیاخ و دووان تر زەخمدار بۊن خ لە کار رمانن ماڵ کۆنەیگ لە ئاوای شادیە.
وتیش: تیمەیل وەرگری شارستانی رەسینە شۊن رووداوەگە، و ئامێر چاڵکەنین هاوردن تا تەرم ئەو قوربانییە درارن، ک هیمان هالە ژیر رمیایەگە.
هەرلیوا،  سەرچەوەیگ ئەمنی لە سەڵاحەدین، ئمڕوو چوارشەممە خ خەوەردا لە پەیاکردن تەرم پیاویگ لەناو یەکیگ لەماڵەیل دووزخورماتوو مردگە.
سەرچەوەگە ئەرا ئاژانس شەفەق نیوز وت: تەم پیاویگ پەیا کریا لەناو یەکیگ لە ماڵەیل گەڕەک جەمهوریە لە دووزخورماتوو وە شیوەی نادیاریگ مردگە.
وتیش تاقیکردنەوە سەرتاییەیلە نشان دان ک شایەت وە قەیران دڵی مردگە.
